VIRTSAN REFLUKSIN EPÄSUORA GAMMAKUVAUS

|  |  |
| --- | --- |
| Kuvaus: | Ohjeita virtsan refluksin epäsuoraan gammakuvaukseen tulevalle potilaalle |

**Tutkimuksen tarkoitus** Tutkitaan radiolääkkeen avulla munuaisten verenkiertoa, munuaiskuoren toimintaa, virtsan erittymistä ja esiintyykö virtsan takaisinvirtausta rakosta munuaisiin.

**Esivalmistelut** Noin tunti ennen tutkimusta juo vähintään puoli litraa esim. vettä. Virtsaamassa saa käydä.

**Tutkimuksen kulku** Puoli tuntia kestävän tutkimuksen aikana seurataan radiolääkkeen kulkua munuaisiin ja erittymistä rakkoon. Radiolääke ruiskutetaan kyynärtaipeen laskimoon.

Tutkimuksen lopussa kuvataan virtsaamisvaihe.

**Tutkimuksen jälkeen** Tutkimuksen jälkeen on juo runsaasti ja käy usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä vuorokauden imetystauko tutkimuksen jälkeen. Tauon aikana lypsetty maito tulee hävittää.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot** Mikäli sinulla on kysyttävää tai sinulle tulee äkillinen este, ota yhteys kliinisen fysiologian ja isotooppilääketieteen yksikköön puh. 017 - 173270.